Kawuwusa raksêksi dupi priksa dhatêng pramèswari sakalihan, ingkang têtela mêntas kagungan putra, mangka wujuding bêbayi katingal santosa, osiking batosipun makatên: "Padunungaku iki ana sajroning wêwêngkone sang prabu, kang bangêt kêpengin pêputra iku, apa patut yèn aku kongsi kolu mangan putrane, luwih bêcik dak aturne marang ratu kang ambêg utama iki bae."
